અમદાવાદ: ગાંધીનગર-વિસત હાઇવે પર આવેલા ૪ડી-સ્કવેર મોલમાંથી ઝડપાયેલા કોલ સેન્ટર કૌભાંડના મામલે પોલીસે આરોપીઓના બુધવાર સુધીના રિમાન્ડ મેળવ્યા છે. પોલીસ તપાસમાં આ કોલ સેન્ટરમાં વિસત વિસ્તારમાં રહેતા પટેલ પરિવારના ૧૭ વર્ષીય નબીરાનું રોકાણ હોવાનું બહાર આવ્યું છે. આરોપી સગીર હોઇ હાલ તેને મુક્ત કરવામાં આવ્યો છે. પોલીસસૂત્રો પાસેથી મળતી માહિતી મુજબ પ્રિતેશ જોષી અને વિસત વિસ્તારમાં રહેતા પટેલ પરિવારનો ૧૭ વર્ષીય સગીર કોલ સેન્ટરના મુખ્ય સૂત્રધાર છે. સગીરે કોલ સેન્ટર ચાલુ કરવા માટે લાખો રૂપિયાનું માત્ર રોકાણ કર્યું હતું. બાદમાં અમદાવાદમાં રહેતી રાજેશ શર્મા નામની વ્યક્તિ‌નો પ્રિતેશ જોષીએ સંપર્ક સીધ્યો હતો. રાજેશ શર્માનું દિલ્હીમાં કોલ સેન્ટર ચાલતું હતું.